মনস্টার্স ইউনিভার্সিটি
"মনস্টার্স ইউনিভার্সিটি", মাইক এবং সুলে নামে দুজন মনস্টারের গল্প। শুরুতে, কলেজে অধ্যয়নকালে তারা নিজেদের প্রতিদ্বন্দ্বী হিসাবে ভাবলেও ধীরে ধীরে তাদের মধ্যে ভালো বন্ধুত্ব তৈরি হয়ে ওঠে। বিলি ক্রিস্টাল, জন গুডম্যান, স্টিভ বুসচেমি, বব পিটারসন এবং জন রাৎজেনবার্জার চলচ্চিত্রে মাইক ওয়াজোসকি, জেমস পি. সুলিভান, র‌্যান্ডাল বগ্স, রজ, এবং জঘন্য তুষারমানবের চরিত্রে অভিনয় করেছেন। বনি হান্ট, যিনি প্রথম চলচ্চিত্রে মিস. ফ্লেইন্ট চরিত্রে অভিনয় করেছেন, এই চলচ্চিত্রে তিনি মাইকের স্কুল শিক্ষিকা মিস. কারেন গ্র্যাভ্স চরিত্রে কণ্ঠ দিয়েছেন। সঙ্গীত রচনা করেছেন রান্ডি নিউম্যান এবং পিক্সারে সাথে এটি তার সপ্তম কাজ।
দি ইংলিশ টিচার
কৃষ্ণ অ্যালবার্ট মিশন কলেজের এক ইংরেজি শিক্ষক। তাঁর জীবন খুবই সাধারণ ও একঘেঁয়ে। কিন্তু যেদিন তাঁর স্ত্রী সুশীলা ও তাঁর মেয়ে লীলা তাঁর সঙ্গে থাকতে আসেন, সেদিন থেকে তাঁর জীবনধারা পরিবর্তিত হয়ে যায়। তাঁদের দেখভালের দায়িত্ব এসে পড়ে কৃষ্ণের উপর। কৃষ্ণ একজন যথার্থ স্বামী হওয়ার চেষ্টা করেন এবং পরিবারের দায়দায়িত্ব নিতে শেখেন। তিনি অনুভব করেন, তাঁর জীবন খানিকটা ভালো হয়েছে এবং বুঝতে পারেন যে, কলেজে পড়ানোর চেয়েও জীবনে অনেক কিছু শেখার আছে। একদিন তাঁরা নতুন বাড়ির সন্ধানে যান। একটি নোংরা শৌচাগারে যাওয়ার পর সুশীলা টাইফয়েডে আক্রান্ত হন। কয়েক সপ্তাহ তিনি শয্যাশায়ী থাকেন। সুশীলার অসুস্থতার সময় কৃষ্ণ ভাবতেন যে, সুশীলা সেরে উঠবেন। কিন্তু সুশীলা মারা যান। কৃষ্ণ ভেঙে পড়েন। তিনি আত্মহত্যার চিন্তাও করেন। কিন্তু মেয়ে লীলার কথা ভেবে আত্মহত্যা করতে পারেন না। কিছুদিন পরে তিনি এক অজ্ঞাতপরিচয় ব্যক্তির চিঠি পান। সেই চিঠি থেকে তিনি বুঝতে পারেন, সুশীলা তাঁর সঙ্গে যোগাযোগ রেখেছেন এবং তিনি কৃষ্ণের সঙ্গে দেখা করতে চান। কৃষ্ণ আনন্দিত হন। সেই অজ্ঞাতপরিচয় ব্যক্তিটি আধ্যাত্মিক জগতে সুশীলার সঙ্গে তাঁর যোগাযোগের মাধ্যম হয়ে দাঁড়ান। লীলা স্কুলে ভর্তি হয়। সেখানে কৃষ্ণের সঙ্গে স্কুলের প্রধান শিক্ষকের আলাপ হয়। তিনি সজ্জন ব্যক্তি। নিজস্ব পদ্ধতিতে তিনি ছাত্রছাত্রীদের নীতিশিক্ষা দেন ও তাদের খুব যত্ন করেন। কিন্তু তিনি নিজের পরিবারবর্গের দিকে নজর দেন না। একদিন এক জ্যোতিষী তাঁকে জানায় যে, তিনি মারা যাবেন। তাই তিনি পরিবারবর্গকে ত্যাগ করেন। কিন্তু জ্যোতিষীর কথা সত্যি হয় না। প্রধান শিক্ষকের মাধ্যমে কৃষ্ণ আনন্দের যাত্রাপথটি চিনতে পারেন। ধীরে ধীরে তিনি নিজেই সুশীলার সঙ্গে যোগাযোগ করার পথটি জেনে ফেলেন।